Francisco López Barxas

**Francisco López Rodríguez**, coñecido co heterónimo **Francisco López Barxas**, nado en Ponte Barxas (Padrenda) o 24 de abril de 1952, é un escritor, xornalista e crítico galego.

## Traxectoria 
Licenciouse en Filoloxía Hispánica pola Universidade Complutense de Madrid e viviu nesta cidade durante varios anos, traballando como crítico literario, dirixindo revistas de literatura e tamén como profesor de lingua e literatura española. Publicou en nos xornais *Diario Informaciones, El País, El Sol, El Mundo, La Voz de Galicia, El Correo Gallego, La Vanguardia* e nas revistas *Ozono, Nueva Estafeta, Ínsula, Quimera, Leer, Grial, Anthropos, El Ciervo e Album de las Letras y las Artes.*.. Foi redactor Xefe da *Revista Argumentos* (1978), Director de Publicacións e membro do Consello Reitor da Universidade Antonio de Nebrija.

A comezos da década de 1990 regresou a Galicia para encargarse da dirección do *Xornal Diario*, un medio editado en Pontevedra que desapareceu en 1992.

En 2000 conseguiu un posto como editor do informativo *Bos días*, da Televisión de Galicia, traballo no que continuou ata 2003, cando ascendeu ao cargo de redactor xefe de informativos desa cadea. Deixou o posto en 2005. En 2009, logo da vitoria electoral de Alberto Núñez Feijóo, foi designado director xeral de Promoción e difusión cultural, dentro da consellería de Cultura e Turismo. Meses despois, ao reestruturarse as competencias, López Barxas pasou a ser director xeral do Libro, bibliotecas e arquivos, posto no que permaneceu até o seu cesamento en xaneiro de 2012.

Leva publicados máis de vinte e cinco títulos entre e ten entrevistado a Julio Cortázar, Vargas Llosa, Benedetti, Camilo José Cela, Nélida Piñón, Pere Gimferrer etc.
* *O ladrón de paxaros* (2006). Baía Ed. 34 páxs. ISBN 978-84-96526-66-2. Ilustracións de Chus Ferrín. Infantil.
* *Sar e Sarela  e os monstros de Compostela* (2006). Kalandraka. Foi traducida ao castelán. Infantil, Ilustracións.
* *A avoa do nobelo branco* (2009). Baía Ed. 34 páxs. ISBN 978-84-92630-29-5. Ilustracións de Kristina Sabaita. Infantil.
* *Tom e Mix, os cabalos de Clara* (2009). Con Xaime Asensi. Sotelo Blanco. ISBN 978-84-7824-572-7. Infantil.
* *Os tesouros da illa de Granellandia* (2012). El Patito Editorial. 44 páxs. ISBN 9788493943486. Infantil.
* *Mazurca para Camilo José Cela* (2016). Auga Ed. 212 páxs. ISBN 978-8494549335.
* *Pedro, ladrón de historias* (2017). Auga Ed. 35 páxs. ISBN 978-8494718748. Infantil.
* *Confieso que he leído. 101 comentarios sobre literatura gallega, española y universal* (2017). Hércules Ediciones.
* *Nemo e Sabela polos parques de Compostela* (2017). Teófilo Ed. Ilustracións de Isabel Pintado. 56 páxs. ISBN 978-84-947763-1-1. Infantil.
* *A historia de Ramón* (2019). Teófilo Ed. Ilustracións de Isabel Pintado. 50 páxs. ISBN 9788494776373. Infantil.
* *Ben-Cho-Shey inédito* (2019). Auga Ed. 230 páxs.
* *Homes de palabra: Díaz Pardo e Neira Vilas* (2020). Silleda: Fervenzas. 64 páxs. ISBN 978-8418136054. Entrevistas.
* *Arredor de NÓS. 100 anos dunha xeración irrepetible* (2020). Teófilo Edicións. 4 tomos: Castelao, Otero Pedrayo, Vicente Risco e Cuevillas.
* *Querido Paco Barxas* (2021). Medulia. 294 páxs. ISBN 978-84-124509-4-1.
* *Personaxe fantasmal dunha historia de Álvaro Cunqueiro* (2021). Mondoñedo: Casa Museo Álvaro Cunqueiro.
* *A palabra sorprendida* (2023). A Coruña: Medulia. Entrevistas.
* *Os secretos do bosque de Ben-Cho-Shey* (2024). Vigo: Galaxia. Ilustracións de Acisclo Manzano. ISBN 978-84-1176-187-1.
* *Castelao entre Nós, 75 anos despois* (2025). Teófilo Edicións. ISBN 9788412907940.
* *Os soños de Daniel* (2025). Teófilo Edicións. ISBN 979-13-990738-1-2.

## Premios 
* Premio “Máquina de Vapor”, convocado pola Universidade de Santiago de Compostela en 1995 en narrativa
* Accésit do Premio “Modesto Rodríguez Figueiredo” no ano 2005.

## Notas